Alegzandra/wili-2018-roplus huggingface dataset:
Mill 1958-1964 Tirana kienu miżmuma fuq il-produzzjoni ta' futbol tajjeb u l-irfinar tal-kampjonat kważi dejjem fl-aħjar post. Dawn is-snin kienu preludju għal dak li kien jiġri aktar tard: Tirana ri-esperjenzaw il-glorja tagħhom qabel il-gwerra taħt il-servizzi tal-kowċ li ma jintesiex Lym (Myslym) Alla. Fl-aħħar tat-28 kampjonat nazzjonali, Tirana saru ċampjins tal-Albanija aktar minn għoxrin sena wara l-aħħar titolu tagħhom.

Dan il-palazz ġie ikkummissjonat fl-1736 mill-Konti Leopold Anton von Firmian u baqa' fil-familja Firmian sal-1837. Fl-1918 il-post inxtara mid-direttur teatrali Max Reinhardt li bl-għajnuna ta' artiġjani tal-post hu reġa' qajjem dan il-palazz. Hu beda juża dan il-bini għall-produzzjonijiet teatrali tiegħu u bħala post fejn jiltaqgħu l-kittieba, l-atturi, il-kompożituri u artisti minn madwar id-dinja. Joħloq dehra sabiħa qalb l-Alpi.

Il-Ġebla ta' Majmuna, magħrufa wkoll bħala il-Ħaġra ta' Majmuna, hija waħda mill-iktar sejbiet arkeoloġiċi mportanti f'Malta assoċjati ma' żmien il-Ħakma ta' l-Għarab. Dan il-kapulavur fil-Kalligrafija kufija ġie magħmul bħala tifkira ta' tifla Għarbija li mietet nhar il-Ħamis, 21 ta' Marzu, 1174 u fuqu hemm talba ta' missier biex jingħata s-saħħa spiritwali sabiex jaffronta t-telfa ta' bintu.

Il-Kostituzzjoni tar-Renju Unit tigverna l-istruttura legali tal-pajjiż u tinkonsisti f'ħafna dokumenti miktubin, li jinkludu statuti, liġijiet ta' preċedenza, u trattati internazzjonali. Peress li m'hemmx differenza teknika bejn statuti ordinarji u l-liġi konsidrat bħala "liġi kostituzzjonali," il-parlament Brittanniku jista' jagħmel "riformi kostituzzjonali" sempliċiment billi jgħaddihom b'Atti tal-Parlament u għalhekk għandu l-awtorità li jneħħi kull element miktub jew mhux miktub fil-kostituzzjoni. Iżda, l-ebda parlament ma jista' jgħaddi liġijiet li l-parlamenti tal-futur ma jistgħux ibiddlu . Ir-Renju Unit huwa wieħed mit-tliet pajjiżi fid-dinja li m'għandhomx kodiċi ta' kostituzzjoni (l-oħrajn huma New Zealand u l-Israel).

Il-President ta’ Malta, Marie Louise Coleiro Preca kellha laqgħa ma’ Malala Yousafzai, fis-17 ta' Settembru 2014, f’Birmingham, l-Ingilterra, fil-post fejn Malala qed issegwi l-istudji tagħha.

Żebbuġ spiċċaw it-tieni post fil-klassifikazzjoni finali u kien it-tim li skorja l-aktar. Fl-istess staġun Żebbuġ Rovers laħqu l-finali tan-knock-out u tilfu biss 1-0. Sfortunatament, fl-aħħar tal-istaġun, il-tim esperjenza kriżi intern u rtira mill-GFA. It-tim ta' Żebbuġ Rovers għaddew 7 staġuni inattivi filwaqt li huma ppruvaw diversi drabi biex jiffurmaw l-iskwadra.

Il-FIFA kienet għażlet ukoll il-grawnd Nelson Mandela Bay ta' Port Elizabeth fost l-istadji, però minħabba li x-xogħlijiet għar-ristruturazzjoni tal-istadju damu ma jitlestew sat-30 ta' Marzu 2009, dan l-istadju tneħħa mil-lista. Madanakollu, għat-Tazza tad-Dinja 2010 se jkunu fost l-istadji magħżula.

L-Opossumi ġrieden sufin huma mammiferi marsupjali omnivori u d-dieta prinċipali tagħhom tikkonsisti minn bajd, frott, insetti varji u annimali invertebrati u vertebrati żgħar oħrajn bħal rettili, amfibjani u mammiferi gerrimin.
Gelson Tavares Fernandes (Praia, 2 ta' Settembru 1986) hu plejer tal-futbol Żvizzeru li attwalment jinsab jilgħab ma' Eintracht Frankfurt fil-Ġermanja.

L-opossum grazzjuż ta' Emilia (Gracilinanus emiliae) huwa mammiferu marsupjal u huwa wieħed mill-opossumi ġrazzjużi nattiv tal-kontinent tal-Amerika t'Isfel.

Min-naħa l-oħra, jidher li hija kellha ċertu talent għax iż-żfin tagħha fil-ballett bil-mużika ta' Jules Massenet, Le Roi de Lahore, fit-teatru tal-opra ta' Monako fis-17 ta' Frar kellu suċċess kbir u hi ġiet imfaħħra bħala "żeffiena unika u sublimi" waqt li l-kompożitur Franċiż tal-ballett, kif ukoll Giacomo Puccini, stqarru li kienu ammiraturi tagħha.

Il-laqam huwa ħaġa mill-aktar komuni f'kull soċjetà, kemm dawk l-imsejjħa żviluppati, kif ukoll f'dawk li mhumiex meqjusa bħala tali. L-artiklu li ġej ma jiddiskutiex il-laqam in ġenerali imma jiffoka fuq it-tradizzjoni antika ta' laqmijiet mogħtija lill-irħula Maltin u lil min jgħamarhom. Qed jitniżżlu wkoll l-aktar tifsiriet komuni l-għaliex ir-raħal partikolari għandu dak il-laqam.

It-taxxa tal-bolla ġiet introdotta fl-Olanda fis-seklu sbatax, fejn kull dokument kellu jkollu bolla fiskali stampata diretta fuqu sabiex ikun validu legalment. Fl-1694, din it-taxxa ġiet introdotta fir-Renju Unit. Għall ħafna snin is-sistema kienet bħal dik tal-Olanda, fejn dokumenti kien ikollhom bolla imbuzzata. Fl-1701, dokumenti magħmulin mill-vellum (ġilda tal-annimali) bdew jhemżulhom karta żgħira bi strippa tal-landa u l-imbuzzar kien isir fuq din il-karta. Illum dawn huma magħrufin bħala bolol semiadeżivi.

Il-Liebru tad-deżert huwa speċi b' distribuzzjoni vasta u jinsab mifrux fl-ambjent xott tad-deżert ta' ħafna pajjiżi fiċ-ċentru tal-kontinent ta' l-Asja. Dan il-liebru jinsab fl-Afganistan, fiċ-Ċina, fl-Indja, fil-Pakistan u fit-Tajikistan.

L-introduzzjoni ta' dan it-titolu tal-unur fl-1945 kien forsi ftit tard wisq għall-ewwel rebbieħ Bert De Cleyn kif dan il-plejer skorja l-aktar gowls fl-istorja tal-Ewwel Diviżjoni Belġjana mill-1895 (350 gowls f'395 logħbiet bejn l-1932 u l-1954 ma KV Mechelen), għalkemm huwa rebaħ it-titolu tal-aqwa skorer darba biss. Plejers oħrajn mal-ewwel għaxra tal-klassifika tal-aqwa skorers jinkludu lil Joseph Mermans (3 darbiet l-aqwa skorer, 339 gowls f'382 logħbiet ma RSC Anderlecht), Bernard Voorhoof (l-aqwa skorer tat-tim nazzjonali Belġjan, 281 gowls f'473 logħbiet ma Lierse SK), Rik Coppens (3 darbiet l-aqwa skorer), Erwin Vandenbergh u Paul Van Himst (l-aqwa skorers tal-Belġju flimkien ma Bernard Voorhoof, 3 darbiet l-aqwa skorer).

Fl-aħħar waslet għajnuna minn Sqallija ta' 7,850 raġel fis-7 ta' Settembru. Il-ġenerali Ottomani ħasbu li x-xniegħa li kien hemm, dik li ġejja għajnuna kbira minn Sqallija kienet seħħet u peress li kien hemm bidu ta' imxija fost it-truppi Ottomani minħabba li l-bjar tal-ilma viċin il-kampijiet kienu ġew imħassra mill-Maltin (jingħad li ntefgħu xi katavri ta' annimali mejta fihom), u li ukoll kien qiegħed jasal fi tmiemu l-istaġun tat-tbaħħir iddeċidew li jirtiraw it-truppi tagħhom minn Malta. Għalhekk dakinhar ingħatat l-irtirata ġenerali u sal-għada 8 ta' Settembru, 1565 it-truppi Ottomani ħallew ix-xtut tal-gżejjer Maltin.
Novial [nov-, ġdid + IAL, Ilsien Awżiljarju Internazzjonali huwa lsien ippjanat/mibni mill-Professur Otto Jespersen, lingwist Daniż li qabel kien involut fil-muviment Ido. Ħoloq in-Novial biex tkun Lingwa Awżiljari Internazzjonali, li tippermetti kommunikazzjoni u ħbiberija internazzjonali, mingħajr ma ħadd jiġi mċaħħad minn ilsien pajjiżu.

Hibernians marru minn estrem għall-ieħor matul l-istaġun 2008–09. Taħt il-gwida tal-kowċ Mark Miller, il-klabb ixxukkja l-kritiċi billi għelbu lil Valletta b'żewġ punti biex rebħu t-titolu tal-Premier League Malti. Caruana għamel 26 apparenzi u skorja tlett gowls.

Però l-iktar li kien segwit kien fis-sitcom Casa Vianello, li damet tintwera għal ħafna snin. L-istorja wara din is-serje kienet tal-koppja Sandra u Raimondo, li għalkemm ma joqogħdux mingħajr xulxin, il-ħin kollu jillitikaw u jargumentaw. Ix-xena tal-għeluq ta' kull edizzjoni tas-sensiela kienet hekk: wara xi avventura kienu jispiċċaw fis-sodda, Raimondo jipprova jaqra bil-kwiet La Gazzetta dello Sport u Sandra min-naħa l-oħra teqred u tgerger li qatt ma jiġri xejn u tgħid il-famuża frażi "Che noia, che barba, che barba, che noia", filwaqt li xxejjer u tgħolli saqajha taħt il-friex.

Fl-1923 Cercle kabru l-faċilitajiet tal-istadju tagħhom mill-ġdid, li mexew 100 metru mill-grawnd il-qadim tagħhom għall-istadju mibni mil-ġdid. Dan il-grawnd, aktar tard imsemmi Stadju Edgard De Smedt, sar id-dar ta' Cercle għal aktar minn 50 sena.

L-ewwel player barrani li rebaħ it-titolu kien l-Olandiż Jan Mulder fl-istaġun 1966-67 ma RSC Anderlecht. Minn dakinhar, 24 plejers barranin spiċċaw l-aqwa skorer. Żewġ plejers barranin biss kisbu t-trofew aktar minn darba: Josip Weber (darbtejn bħala Kroat u darba bħala Belġjan) u l-Awstrijakk Alfred Riedl.

Fl-1924 il-klabb bidel ismu minn Cercle Sportif Brugeois għal Royal Cercle Sportif Brugeois. Il-klabb imbarka fuq perjodu ta' suċċess, immexxija minn żewġ plejers ewlenin: l-internazzjonali Belġjan Florimond Vanhalme u l-plejer-kowċ Louis Saeys. Cercle kellhom vantaġġ fil-kampjonat f'nofs l-istaġun 1925-26, iżda l-korrimenti tal-plejers wasslu għal riżultati ħżiena li spiċċaw fil-ħames post. Diversi plejers importanti ħallew lil Cercle wara dan l-istaġun, li ħallew it-tama baxxa għall-kampanjat 1926-27, imma dan l-istaġun ra lil Cercle jiksbu t-tieni kampjonat nazzjonali tagħhom fil-ġimgħa ta' qabel tal-aħħar meta rebħu eċċitanti bl-iskor ta' 5-6 fuq Daring Bruxelles. Ir-rebħa kienet iddominat minn żewġ imwiet fil-klabb ftit xhur qabel: Albert Van Coile, li kien ċeda minn korrimenti fil-logħba kontra US Tourcoing, u l-eks president René de Peellaert, li miet minn pnewmonja li kienet qabditu matul il-funderal ta' Van Coile.
L-Eġittu (Għarbi:مصر Miṣr), uffiċjalment ir-Repubblika Għarbija tal-Eġittu (Għarbi: جمهورية مصر العربية ), huwa pajjiż transkontinentali li jkopri mar-rokna tal-grigal tal-Afrika u fir-rokna tal-lbiċ tal-Asja permezz ta' pont tal-art iffurmat mill-Peniżola Sinaj. Ħafna mit-territorju ta' 1,010,000 kilometru kwadru (390,000 mi kw) jinsab fl-Afrika ta' Fuq u huwa mdawwar mill-Baħar Mediterran lejn it-tramuntana, il-Medda ta' Gaża u l-Iżrael għall-grigal, il-Baħar l-Aħmar lejn il-lvant, is-Sudan fin-nofsinhar u l-Libja lejn il-punent.

F'Mejju 2017, Trump iltaqa’ mal-Ministru Russu għall-Affarijiet Barranin, Sergei Lavrov, fl-Oval Office tal-White House; bl-istampa Amerikana tgħid li hu kien qasam miegħu informazzjoni sigrieta relatata għal xi kumplott potenzjali tal-ISIS. Rapport fil- Washington Post qal, intant, li l-informazzjoni speċifika kienet ġejja minn sieħba tal-Istati Uniti li ma tatx il-permess biex id-dettalji jinqasmu mar-Russja — iżda Trump insista li għandu d-dritt kollu li jaġixxi fl-aħjar interessi tas-sigurtà. Dan meta l-Post qal li Trump kien qasam informazzjoni mill-aktar sigrieta u x’aktarx relatata ‘għall-użu ta’ kompjuters (ta’ tip laptop) fuq l-ajruplani’.

Jghid li dan kollu qed jaghmluh ghaliex iridu iktar Inglizi biex ikunu skjavi tal-Lhud. Jishaq li d-dinja tibza' mill-Quran ghax ma tafx x'hemm fih, u li t-Talibani jridu jimplimentaw dak li hemm fil-ktieb ta' Allah filwaqt li n-Nazzjonijiet Maghquda, trid timplimenta l-kotba tan-nies. "Ahna rridu nghaqqdu d-dinja mal-kreatur taghha permezz tal-ktieb ta' Allah, u l-Gnus Maqghuda jridu jassru d-dinja ghal ftit kreaturi hziena."

Il-FIFA ħabbret li s-sistema tal-klassifika kienet se tiġi aġġornata wara t-Tazza tad-Dinja 2006. Il-perjodu ta' evalwazzjoni kien imnaqqas minn tmienja għal erba' snin, u metodu aktar sempliċi ta' kalkolu kien implimentat. Il-gowls skurjati, u l-vantaġġ tal-partiti li jintlagħbu ġewwa jew barra minn darhom ma baqgħux aktar jingħataw importanza, u aspetti oħra tal-kalkolu, bħall-importanza tal-partita, ġew reviżati. Is-sett il-ġdid tal-klassifika reviżata u l-metodoloġija ta' kalkolu ġew imħabbra fit-12 ta' Lulju 2006.

Fl-1204, kien ma’ l-Isqof tiegħu qiegħed jivvjaġġa fi Franza, u ra l-ħsara li kienu qed jagħmlu l-Albiġiżi, (minn Alby, Franza, li fost tagħlim eretiku ieħor kienu jsostnu li l-ispiritwali huwa tajjeb, u l-materjali huwa ħażin, u li Ġesù ma twelidx tassew minn Marija). F'Languedoc iltaqa’ ma’ wieħed Albiġiż u għadda l-lejl kollu jiddiskuti miegħu sakemm ikkonvinċieh u rah jerġa' jħaddan it-twemmin Kattoliku.

Macbeth jikteb lil martu fuq il-profeziji tas-sħaħar. Meta Duncan jiddeċiedi li joqgħod fil-kastell ta' Macbeth f'Inverness, Lady Macbeth taħdem pjan kif toqtlu u tassigura t-tron lil żewġha. Għalkemm Macbeth ma jkunx ċert, Lady Macbeth tikkonvinċih jimxi fuq il-pjan tagħha, meta tisfidalu l-virilità tiegħu.

Fl-2005 intqal li l-Armata Brittanika għandha saħħa ta' 102,440 ruħ, il-Forzi Rjali tal-Arja saħħa ta' 49,210 u l-Flotta Rjali saħħa ta' 36,320, li jinkludu l-Marini Rjali, li jipprovdu kommandi li jispeċjalizzaw fil-gwerrer anfibji.
In-nies ta' Birżebbuġa jsibuhom bħala Ta' Wara l-Muntanji għaliex ir-raħal ta' Birżebbuġa jinsab fin-nofsinhar nett ta' Malta f'ħalq il-ħuta maqtugħ minn irħula oħrajn.

La Valette talab l-għajnuna lil Viċirè ta' Sqallija għal ħafna drabi. Wara xi żmien waslu 1,200 suldat taħt it-tmexxija ta' Don Garcia. La Valette ipprotesta ħafna u qal li ammonti żgħar ta’ suldati mhux sa jagħmlu differenza. La Valette, biex ibeżża' lill-Ottomani, kabbar kemm felaħ din l-għajnuna.

Caroloameghiniidae hija familja ta' mammiferi marsupjali estinti, fil-klassi Mammalia, fis-sottoklassi Theria, fl-infraklassi Metatheria, fis-superordni Ameridelphia, fl-ordni Paucituberculata, fis-sottordni Polydolopimorphia, fl-infrordni Simpsonitheria, fis-superfamilja Caroloameghinioidea, ma' familja oħra (†Glasbiidae), mingħajr l-ebda ġeneru jew speċi ħajja.

Il-pittura tinżamm attwalment f'kundizzjonijiet klimatiċi ikkontrollati u stretti f'niċċa tal-ħġieġ, li hija reżistenti għall-bulits. L-umdità li tinżamm fiha hija ta' 50% ±10%, u t-temperatura tinżamm bejn 18 u 21 °C. Sabiex ikun hemm kumpens għall-bidliet fl-umdità relattiva, in-niċċa fiha wkoll strat ta' ġell tas-silika li jipprovdi 55% tal-umdità relattiva .

Il-pittura turi nofs xbieha ta' mara b'espressjoni sikwit deskritta bħala enigmatika. L-ambigwità espressiva tas-suġġett, il-qagħda monumentali tal-figura u l-immudellar delikat tal-forom u l-illużjoniżmu atmosferiku kienu kwalitajiet innovattivi li taw sehemhom fis-seħer li l-pittura dejjem kellha matul iż-żmien. Ftit xogħlijiet oħra ta' pittura kienu suġġetti għal daqstant eżaminazzjoni, studju, mitoloġija u parodija.

L-istoriku Alain Decaux fir-riċerka tiegħu dwar Mata Hari staqsa lill-Avukat Mornet dwar il-kwistjoni vera li ppreżenta l-każ ta' din is-suppost spija. Dan wieġbu "li fl-aħħar ma kienx hemm affarijiet kbar li wieħed seta' jixliha bihom" imma l-każ tagħha kien ipprovokat "mill-attakki tal-istampa f'kuntest politiku" hekk li r-raġuni tal-istat kellha tirbaħ.

Marlene Farrugia (Żurrieq, 24 ta' Lulju 1966) hija Dentista u Kap tal-Partit Demokratiku u Deputat Parlamentari fil-Lista tal-Partit Nazzjonalista.
Fl-1967 Cercle ħatru lil Urbain Braems bħala kowċ prinċipali. Braems fassal pjan ambizzjuż biex jirreġistra lil Cercle għad-diviżjoni ta' fuq fi żmien ta' ħames snin. Matul l-ewwel staġun ta' Braem, il-klabb ikkompeta ma Eendracht Aalst għall-promozzjoni: huma lagħbu żewġ partiti oħra qabel it-tmiem tal-istaġun, li kienu ndaqs b'41 punt, iżda Aalst kellhom l-akbar numru ta' rebħiet għall-isem tagħhom. Cercle kellhom biex jirbħu il-logħba u jieħdu l-vantaġġ, u tilfu 0-1: iżda l-kowċ taż-żagħżagħ ta' Cercle, André Penninck, kien innutat li d-delegat ta' Aalst kien għamel żball, li qaleb l-ismijiet tas-sostituti, skond il-karta tal-logħba, Aalst spiċċaw il-logħba jilagħbu llegalment b'żewġ gowlers. Cercle ressqu lment il-quddiem lil-assoċjazzjoni tal-futbol Belġjan, li kkonfermaw ir-rebħa ta' 1-0 favur Aalst u wkoll ċaħdu l-ewwel appell. Cercle imbagħad għamlu t-tieni appell finali tagħhom possibbli, u fuq dan il-każ ordna l-assoċjazzjoni tal-futbol biex japplikaw ir-regoli. Fil-21 ta' Ġunju, 1968, Cercle irċievew l-aħbar li d-deċiżjoni kienet ġiet imħassra, u huma kienu promossi fit-tieni diviżjoni. F'Lulju tal-istess sena, Royal Cercle Sportif Brugeois biddlu isimhom għal Cercle Brugge KSV

Ljun XIII ħadem ukoll bis-shih sabiex itaffi l-firdiet bejn il-Knejjes Insara u matul is-sena tal-Gublew tal-1900 ikkonsagra lill-umanita’ kollha lill-Qalb Imqaddsa ta’ Ġesù.

Għamel ħafna ġiri jipprietka fl-Italja, fi Spanja, u fi Franza. Fl-1224 kien Gwardjan, u fl-1226 ġie maħtur Ministru Provinċjal. Fl-1228 mar ruma fuq xogħol ta’ l-Ordni. Hemm ipprietka quddiem il-Papa Girgor IX, li sejjaħlu ”Arka tat-testment u moħba ta’ l-Iskrittura”. Fl-1230, fuq talba tiegħu biex ikompli jipprietka, ġie meħlus mill-uffiċċju ta’ Ministru, u mar fil-Kunvent ta’ Padova li kien bena hu nnifsu. Hawn ħadem bla heda speċjalment għall-fqar, li sal-lum għadna nisimgħu bil-”ħobż ta’ San Antnin”.Fil-prietki tar-Randan ta’ dik is-sena l-folla ta’ nies li marret tisimgħu laħqet it-30,000.

Din il-pittura kienet fost l-ewwel xbiehat li juru suġġett fuq sfond immaġinarju. Il-mara enigmatika tidher bilqiegħda f'donnha loġġa miftuħa fejn hemm bażi ta' kolonna skura fuq kull naħa. Warajha tinsab veduta li tieqaf hekk kif jibdew il-muntanji miksija bis-silġ. Il-mogħdijiet imserrpin u l-pont imbiegħed jagħtu ħjiel ċkejken ta' preżenza umana. Il-kurvi senswali ta' xagħar il-mara u ħwejjiġha, maħluqin bl-isfumato, jidwu fil-widien immaġinarji mmewġin u fix-xmajjar ta' warajha. Ix-xfar sfumati, il-figura grazzjuża, il-kuntrasti drammatiċi bejn iċ-ċar u l-iskur, u s-sensazzjoni ġenerali ta' kalma huma kollha karatteristika tal-istil ta' Leonardo. Minħabba li Leonardo kiseb din is-sinteżi espressiva bejn is-suġġett u l-veduta, huwa diskutibbli jekk il-Mona Lisa għandhiex tkun meqjusa xbieha tradizzjonali li tirreppreżenta l-mara ideali aktar milli l-mara reali. Is-sens ta' armonija ġenerali miksub fil-pittura, b'mod speċjali fil-ħjiel ta' tbissima fuq fomm is-suġġett, jirrifletti l-idea li kellu Leonardo tal-għaqda bejn il-bniedem u n-natura.
Ir-Razzjonaliżmu jemfasizza r-raġuni bħala l-għajn tal-għarfien. L-Empiriċiżmu huwa l-emfażi fuq evidenza osservata permezz tas-sensi bħala s-sors tal-għarfien.

Bolla postali hija biċċa karta li teħel fuq ittra jew pakkett biex turi li t-tariffa tal-posta ġiet imħallsa. L-ewwel bolla, il-Penny Black, ħarġet mir-Renju Unit f'Mejju tal-1840. Wara r-Renju Unit, diversi pajjiżi bdew joħorġu l-bolli tagħhom, u l-ewwel kienu Zurich fl-Iżvizzera u l-Brażil fl-1843. L-ewwel bolla ta' Malta inħarġet fl-1 ta' Diċembru 1860.

Huwa daħal fil-politika bħala President tal-Kumitat Sezzjonali tal-Ħamrun, u kien rappreżentant tal-ewwel distrett fuq il-Kumitat Eżekuttiv tal-PN. Ikkontesta l-elezzjoni għall-ewwel darba b'suċċess fl-2003, u kien elett mill-ġdid fl-elezzjonijiet tal-2008 u l-2013.

It-Tim tas-Sena hu unur mogħti lit-tim nazzjonali li fl-aqwa sebgħa logħbiet tas-sena rċieva l-akbar ammont ta' punti. It-tabella t'hawn taħt turi l-aqwa tliet timijiet ta' kull sena.

Matul is-suq tat-trasferimenti tas-sajf tal-2010, wara sena biss mal-klabb Franċiż, it-tim ta' Chievo ikkonfermaw li kienu ġabu lill-plejer abbażżi ta' self sal-aħħar tal-istaġun.

Il-Liġi Skoċċiża tapplika' fl-iSkozja. Il-Qrati supremi huma l-Qorti tal-Sessjoni, għal każijiet ċivili, u l-Qorti Suprem għall-Ġustizzja, għal każijiet kriminali, filwaqt li l-Qorti tax-Xeriff jieħu ħsieb kważi kull funżjoni tal-qorti tal-‘'County Ingliż imma jagħmel ukoll kawżi fil-qorti bil-ġurija (Qorti solenni tax-Xeriff) jew inkella b'Xeriff iżda bla ġurija (qorti qasir tax-Xeriff). Il-Kumitat tal-Appell tal-Kamra tal-Lords bħal issa sservi bħala l-ogħla qorti tal-appell għal każijiet ċivili taħt il-liġijiet Skoċċiżi. Is-sistemaa legali Skoċċiża hija unika mihabba li hemm tlett verdetti possibli f'kawża kriminali: "Ħati", "mhux ħati" u "mhux ippruvat ħati". Kemm “mhux ħati” u “mhux ippruvat ħati” jiriżultaw f'maħfra bl-ebda ċans tal-Kawża mill-Ġdid. Is-Servizz tal-Ħabs Skoċċiż jieħu ħsieb il-ħabs tal-iSkozja bis-Segretarju tal-Kabinett għall-Ġustizzja responsabbli għas-servizz tal-ħabs tal-iSkozja fil-gvern tal-Iskozja.

Il-Forzi Armati tal-Brittanja għandhom id-dmir li jipproteġġu r-Renju Unit u territorji barranin, u b'hekk jippromovu s-sekurta globali fl-interessi tar-Renju Unit, u jieħdu ħsieb il-paċi ta' madwar id-dinja. Huma attivi u parteċipanti regolari fin-NATO, li jinkludi l-Korp ta' Reazzjoni Malajr tal-Alleati, kif ukoll il-Ħames Arranġamenti tal-Poter tad-Difiża u operazzjonijiet ta' koalizzjonijiet ta' madwar id-dinja. Gwarniġjuni u faċilitajiet barranin huma miżmuma fil-Gżira ta' Ascension, Beliż, Brunei, il-Kanada, Diego Garsia, il-Ġzejjer ta' Falkland, il-Ġermanja, il-Ġibiltà, il-Kenya, u f'Ċipru.
Memmo Minniti, Tommaso Massara, Clementina Parretta, Enzo Gatto, Francesca Ritorto, Pino Martelli, Espedita Rechichi, Sergio Minniti, Gianluca Laganà, Rossana Pedullà, Ugo La Macchia, Paolo Guerrieri, Antonio Lombardo, Rosy Carelli, Giuseppe Galluzzo, Peppe Lentini, Paolo Guerrieri, Chiara Mearelli, Luca Filippone, Enrico Ventrice, Valentina Ammirato, Massimo Apa, Emily e Debora LoGiacco, Barbara Costa, Pasquale Fragomeni, Roberta Rupo, Veronica De Biase, Valentina Geracitano, Francesco Cunsolo, Francesco Parasporo, Antonella Romeo, Eleonora Femia, Rosana e Regina Garofalo, Debora Sainato, Ugo Lully Tommaselli, Pino Trecozzi, Luigi Grandinetti, Eddy ed Ottavia Lombardo, Antony Greco, Sandro Pascuzzo, Giuseppe Evalto, Stefania Morabito.

Ftit wara, Malala u l-familja tagħha kellhom jaħarbu minn Mingora, il-belt assedjata tagħhom, waqt li t-Taliban u l-armata Pakistana kienu qed jiġġieldu għal kontroll.

Pereżempju, Proxima Centauri, l-istilla li hi l-eqreb għas-Sistema solari, tinsab 4.22 snin dawl 'il bogħod minnha, il-Galassja ta' Andromeda tinsab madwar 2.5 miljuni snin dawl 'il bogħod mis-Sistema Solari u r-raġġiera ta' Triq ta' Sant'Anna għandha dijametru ta' madwar 10,0000 sena dawl.

Il-Liebru antilop li huwa magħruf xjentifikament bħala Lepus alleni, huwa speċi ta' mammiferu plaċentat tal-familja Leporidae (leporidu) fl-ordni Lagomorpha (lagomorfu) li jinsab mifrux fil-kontinent ta' l-Amerika ta' fuq.

It-tim kompla s-suċċess fis-sena ta' wara, iżda din kienet sfida ġenerali ma Partizani u Dinamo. Wara li prattikament rebħu t-titlu tal-istaġun 1966–1967, tliet logħbiet bil-quddiem, Tirana ġew pprojbiti mill-kompetizzjoni u t-titolu ġie assenjat għal Dinamo.

Il-mara bilqiegħda tinsab f'qagħda dritta u prominenti b'dirgħajha marbutin, simbolu tan-natural riżervat tagħha. Il-ħarsa profonda tagħha ssammar l-osservatur u tidher tistiednu biex tikkomunika miegħu fis-skiet. Peress li l-wiċċ imdawwal huwa prattikament imdawwar b'elementi ħafna aktar skuri (ix-xagħar, il-velu, id-dellijiet), l-osservatur jinġibed ħafna aktar lejn wiċċ il-Mona Lisa. Għaldaqstant il-kompożizzjoni tal-figura toħloq effett ambigwu: l-osservatur jinġibed lejn din il-mara misterjuża iżda jkollu jżomm id-distanza, bħallikieku kienet ħlejqa divina. Mhemm ebda ħjiel ta' djalogu intimu bejn il-mara u l-osservatur, bħalma jiġri fil-każ tax-xbieha ta' Baldassare Castiglione (fil-Louvre) li saret minn Raffaello xi għaxar snin wara l-Mona Lisa, li ġie bla dubju ta' xejn influwenzat mix-xogħol ta' Leonardo.

L-istaġun 2001–02 ra lil Roderick għadhu jissielet biex jagħmel l-ewwel marka tiegħu ma Birkirkara, u minn Jannar, Briffa kien għamel biss żewġ apparenzi mal-klabb, dan wassal mossa ta' self biex jilagħbu l-bqija tal-istaġun ma' Pietà Hotspurs. Briffa għamel 11-il apparenza u skorja gowl wieħed, li għen lil Pietà Hotspurs jevitaw it-theddida tar-relegazzjoni u jirreġistraw is-7 finitura fil-Premier League Malti, il-klabb ġenitur tiegħu Birkirkara spiċċa l-istaġun fit-tielet pożizzjoni.
Il-laqam tan-nies ta' Bormla huwa "Ta' baħarhom" jew "Ta' baħar iċ-ċwieċ". Dan jingħad minħabba li l-baħar tagħhom ġie meħud kollhu mit-tarzna. Dan il-laqam illum ma jregix ghax it-tarzna f'Bormla giet zarmata.

Lin-nies tal-belt tal-Birgu jgħidulhom tat-Tokba. Din hija l-kelma Maltija "toqba", biss tingħad bil-"k" minflok bil-"q" minħabba d-drawwa li għandhom in-nies tal-Birgu, bħan-nies ta' xi rħula oħra li jlissnu l-"q" bil-ħoss ta' "k". Jingħad li t-Tokba hija referenza għal-post fejn imorru jgħumu n-nies tal-Birgu. Oħrajn jgħidu li t-Tokba hija referenza għal bieb ċkejken li hemm fis-sur u li jissejjaħ b'dan l-isem.

Wikijiet komunitarji, li jiġbru n-nies madwar suġġett bl-għan li jiltaqgħu, jaqsmu l-għarfien bejniethom, eċċ. Pereżempju Wikivoyage, Bennilogia;

L-Eġittu huwa wieħed mill-aktar pajjiżi popolati fl-Afrika u l-Lvant Nofsani, u l-15 il-pajjiż l-aktar popolazzjoni fid-dinja. Il-maġġor parti tal-popolazzjoni Eġizzjana li hija ta' 84 miljun ruħ jgħixu qrib ix-xtut tax-Xmara Nil, żona ta' madwar 40,000 kilometru kwadru (15,000 mi kw), fejn l-unika art bir-raba'. Fir-reġjuni l-kbar tad-deżert Sahara, li jikkostitwixxu l-maġġor parti tat-territorju Eġizzjan, wieħed jista' jsib ftit abitazzjonijiet minħabba s-sħana kiefra u xotta li tgħaddi minn fuq din l-art . Madwar nofs tar-reżidenti fl-Eġittu jgħixu f'żoni urbani, il-maġġoranza mifruxa madwar iċ-ċentri b'popolazzjoni densa bħall-Kajr, Alessandrija u bliet oħra ewlenin fid-delta tan-Nil.

L-iskola ta' Savigny kien taf nisilha lill-Istoriċiżmu u kienet titlob lill-ġurist li jkun hu direttament l-interpretu u l-bennej mill-ġdid tal-ispirtu tal-poplu mingħajr l-intervent kapillari tal-leġiżlatur, filwaqt li kien isostni – fil-polemika li qabad ma' Thibaut, li kien jemmen b'saħħa fil-kodifikazzjoni pożittiva – li kien prematur tafda fil-kristallizzazzjoni tad-Dritt irrappreżentata mill-adozzjoni tal-Kodiċijiet.

Leonardo beda l-karriera tiegħu mal-klabb Brażiljan Flamengo fl-1987; fl-età ta' 17, kien ingħata l-opportunità li jilagħab mal-eroj tiegħu Zico flimkien ma' Leandro, Bebeto u Renato Gaúcho, u ta' parti fl-ewwel rebħa tal-kampjonat Brażiljan tiegħu. Fl-1990, Leonardo ffirma ma São Paulo FC, u fl-1991, Leonardo, Raí, u talenti żgħażagħ oħra kienu mmuntati bis-sejħa tagħhom 'esquadrão tricolor' ("Skwadra trikkulurita") taħt il-kmand tal-leġġenda Brażiljana Telê Santana, Leonardo kiseb it-tieni kampjonat Brażiljan tiegħu.

Kull pajjiż tar-Renju Unit għandu s-sistema tiegħu ta' gvern lokali, bill-poter fuq il-gvern lokali fl-Iskożżja, Wales u l-Irlanda ta' Fuq deċentrilizzat. Għal skopijiet ċerimonjali, ir-Reġina taħtar Sinjur-Lieutenant bħala rappreżentant personali tagħha f'distretti differenti tar-Renju Unit. L-iStatut ta' Belt (fir-Renju Unit jiddistingwu bejn Belt u Raħal), li hija gvernata mill-Royal Charter, tista' tiġi kkonsidrata separata mill-klassifikazjoni ta' gvern lokali. Għalkemm hemm sitta u sittin city fir-Renju Unit - ħamsin fl-Ingilterra, sitta fl-iSkozja, ħamsa f' Wales u ħamsa fl-Irlanda ta' Fuq - numru minnhom ma jiffurmawx gvernijiet lokali separati.
Vladimir Vladimirovich Putin (Leningrad, Unjoni Sovjetika, 7 ta' Ottubru 1952) huwa l-President attwali tal-Federazzjoni Russa. Ilu fil-kariga mis-7 ta' Mejju 2012. Kien ukoll Prim Ministru mill-1999 sal-2000, u President mill-2000 sal-2008. Matul it-tieni terminu tiegħu ta' Prim Ministru, kien ukoll iċ-Chairman tal-Partit Russja Magħquda.

Fl-14 ta' Lulju, 2007, Fernandes iffirma ma' Manchester City għal somma mhux magħrufa, mifhuma li hi madwar €6 miljun. Wara l-firma tiegħu, il-kowċ Sven-Göran Eriksson ikkumenta fuq kif li hu kien jara lil Fernandes bħala "l-aqwa plejer żgħażugħ fl-Iżvizzera". Id-debutt mas-Citizens wasal f'pari ta' mingħajr gowls kontra Portmsouth.

Facundo Sebastián Roncaglia (Chajarí, 10 ta' Frar 1987) huwa futboler professjonali Arġentin li jilgħab għal Celta de Vigo fi Spanja. Normalment, huwa difensur ċentrali, iżda kapaċi jilgħab ukoll bħala difensur lemini.

L-Opossum ta' denbu qasir ta' strixxa waħda, magħruf xjentifikament bħala Monodelphis unistriata, huwa mammiferu marsupjal, tal-familja Didelphidae, fl-ordni Didelphimorphia u huwa wieħed mill-opossumi ta' denbhom qosra, l-inqas fost l-opossumi li huma addattati għal ħajja fis-siġar.

Bħala miżura ta' emerġenza, xi wikijiet għandhom bażi ta' data li jista' jitqiegħed f'modalità ta' qari-biss meta jkun hemm bżonn u hekk dawk li jkunu reġistrati qabel ċerta data biss ikunu jistgħu jkomplu jiktbu fuq paġna fil-bażi ta' data. Madankollu kull ħsara li jagħmel "vandalu" tista' titħassar malajr u faċilment. Iżjed problematiċi l-iżbalji li jidħlu fil-paġni mingħajr ma ħadd jinduna bihom, pereżempju bidla fid-data tal-pubblikazzjoni ta' album u d-diskografiji.

"Ha nistaqsik, u nixtieqek tkun onestà fit-twegiba tieghek; li kieku sparawlek l-Amerikani waqt drone attack, id-dinja kienet tigi mgharrfa bl-istat ta' sahha tieghek? Id-dinja kienet issejjahlek ‘bint in-nazzjon'? Il-medja kienet taghmel ghageb fuqek?" jistaqsiha Rashid.

In-Novial issemma l-ewwel darba fil-ktieb ta' Jespersen An International Language fl-1928, b'żieda fid-dizzjunarju tiegħu, Novial Lexike, ippublikat sentejn wara. Ġew proposti aktar bidliet fis-snin 30 imma mal-mewt ta' Jespersen fl-1943, il-lingwa raqdet, għalkemm fis-snin 90 ħafna nies reġgħu skoprew in-Novial bil-qawmien fl-interess f'ilsna artifiċjali miġjub permezz tal-Internet.

Shaun għamel id-debutt tiegħu ma' Floriana fl-istaġun 2000–01 tal-ppPremier League Malti]]. Matul il-karriera li tkopri erba' staġuni ma' Floriana, Shaun għamel 48 apparenzi u skorja tlett gowls.
Għall-bidu Ceaușescu sar figura popolari kemm fir-Rumanija u anke fil-Punent minħabba l-politika barranija indipendenti tiegħu, li kienet sfidat l-awtorità tal-Unjoni Sovjetika. Fis-sittinijiet iffaċilita ċ-ċensura tal-istampa u temm l-partiċipazzjoni tar-Rumanija fil-Patt ta' Varsavja, għalkemm ir-Rumanija uffiċjalment baqgħet membru; mhux biss ma bagħatx it-truppi Rumeni fiċ-Ċekoslovakkja fl-1968, imma kkundanna l-invażjoni b'mod espliċitu f'diskors pubbliku li sar fil-21 ta' Awwissu 1968. Dan id-diskors baqa' wieħed mill-aktar diskorsi famużi tiegħu, fejn quddiem 100,000 ruħ stqarr li kien "żball gravi u jikkostitwixxi periklu serju għall-paċi fl-Ewropa u għall-prospetti tas-Soċjaliżmu fid-dinja. Hu żar Praga ġimgħa qabel l-invażjoni sabiex joffri s-sosten morali lill-kontraparti Ċekoslovakk tiegħu, Alexander Dubček. Minkejja li l-Unjoni Sovjetika kienet tittollera l-azzjonijiet ta' Ceaușescu, it-tbegħid tiegħu minn Moska poġġiet lir-Rumanija bħala dissidenti fil-Blokk tal-Lvant.

Id-diversità etnika tvarja sinnifikament madwar ir-Renju Unit. 30.4 fil-mija tal-popolazzjoni ta' Londra u 37.4 fil-mija ta' Leicester kien stmat li m'humiex bojjod f'Ġunju 2005, filwaqt li inqas minn 5 fil-mija tal-popolazzjoni tal-Grigal tal-Ingilterra, Wales u l-Lbiċ tal-Ingilterra kien minn etnika minuri skont iċ-ċensiment tal-2001. Mill-2007, 22% tat-tfal ta' skejjel primarji u 17.7% tat-tfal li jattendu skejjel sekondarji fl-Ingilterra kienu minn familji ta' etnika minuri.

Wara li beda l-karriera tiegħu ma' Sion, f'Mejju tal-2003 issieħeb ma' Zürich. Madanakollu, kellu jistenna sal-istaġun 2005–06 sabiex jistabbilixxi lilu nnifsu bħala l-ewwel għażla bejn il-lasti. Tibqa' mfakkra fost il-partitarji tal-klabbs il-prestazzjoni tiegħu fil-kwarti tal-finali tat-Tazza Żvizzera fejn kien salva tliet penalties waqt l-għoti tal-penalties kontra Aarau.

Fis-seklu dsatax u s-seklu għoxrin, il-bolol fiskali saru popolari u kienu jintużaw fi kważi kull pajjiż tad-dinja. L-użu tagħhom kiber mit-taxxa tal-bolla għal kull tip ta' taxxa u miżata, minn miżati fuq passaporti u l-ivjaġġar bl-ajru sa taxxi fuq is-sigaretti u liċenzji tal-kaċċa. Madankollu l-użu tagħhom beda jonqos wara t-Tieni Gwerra Dinjija. Mis-sebgħinijiet sad-disgħinijiet ħafna pajjiżi waqfu jużawhom, fosthom Malta fis-snin tmenin u r-Renju Unit fl-1997.
L-ewwel snin wara l-Gwerra raw it-twaqqif tal-iStat ta' Għajnuna Soċjali Brittanniku, li inkluda wieħed mill-ewwel Servizzi tas-Saħħa pubbliċi, filwaqt li l-bżonnijiet tal-ekonomija li kienet qiegħda tirkupra ġabet aktar nies minn madwar il-Commonwealth u b'hekk inħolqot Brittanja Multi-Kulturali. Għalkemm wara il-gwerra il-qawwa politika tal-Brittanija kienet limitata kif kien ikkonfermat bil-Kriżi tal-Suez tal-1956, it-tixrid mad-dinja kollha tal-lingwa fisser li kellha impatt kontinwu fil-letteratura u l-kultura, waqt li mill-1960ijiet il-kultura popolari kellha influwenza barra l-pajjiż. Wara perjodu ta' instabbiltà fl-ekonomija globali u konflitt industrijali fis-snin sebgħin, fis-snin tmenin kien hemm fawra sustanzjali ta' dħul miż-żejt u tkabbir ekonomiku. Margaret Thatcher ħadet il-pajjiż f'direzzjoni sinjifikattivament differenti mit-triq politka u ekonomika aċċettata ta' wara l-gwerra, li anki l-gvern tal-Labour il-ġdid ta' Tony Blair ma żvijax minnha fl-1997.

Fl-1920ijiet, il-Knisja ta' Wales infirdet mill-Knisja tal-Ingilterra u ma baqgħetx stabbilita. Il-Knisja ta' Wales għadha fil-Komunità Anglikana. Il-metodiżmu u knejjes independenti oħrajn huma tradizzjonalment b'saħħithom f' Wales.

Santa Luċija ( seɪnt_ˈluːʃə (Franċiż:Sainte-Lucie) hija pajjiż gżira sovrana fil-lvant tal-Baħar Karibew fuq il-konfini mal-Oċean Atlantiku. Hija parti mill-Antilli Lesser, li tinsab fit-tramuntana/grigal tal-gżira ta' San Vinċenz, fil-majjistral tal-Barbados u fin-nofsinhar tal-Martinika. Hija tkopri żona ta' art ta' 617 km2 (238.23 mi kw) u għandha popolazzjoni ta' 174,000 (2010). Il-kapital hija Castries.

Kien biss fil-bidu tas-seklu 20 li l-Imġarr bnew il-parroċċa tagħhom u l-knisja lesta għal kollox. Il-knisja hija waħda mill-akbar li għandha koppla kbira fid-dinja, wara Mosta. Il-forma unika, dik tal-koppla ovali, hija attribwita mill-fondi estensivi miġbura mill-bejgħ tal-prodott tal-bajd lokalment: aktar minn 300,000 kienu mibjugħa fl-għajnuna tal-proġett.

Minn din il-laqgħa, San Duminku ra ċar li l-missjoni tiegħu kienet li jippriedka l-Vanġelu u jikkumbatti l-ereżija Albiġiża. Għalhekk ġabar madwaru grupp ta’ għalliema biex jgħinuh iwettaq il-ħsieb tiegħu, u b’xi nisa minnhom waqqaf il-kunvent ta’ Prouille fl-1206. Huwa baqa’ f’Languedoc għal kważi għaxar snin jippriedka bla serħan.

Minnufih wara liberazzjoni fl-1944, il-kampjonat mhux uffiċjali ġie organizzat bejn it-timijiet li kienu fl-ogħla diviżjoni tal-1939. Ħafna timijiet ma setgħux jipparteċipaw, u Battalja tan-nefħa spjegat it-tmiem tal-inizjattiva. Il-klassifikazzjoni finali ta' din il-kompetizzjoni ma kienitx ġiet arkivjata mill-assoċjazzjoni tal-futbol Belġjan.
FC Red Bull Salzburg kienu fondati fit-13 ta' Settembru 1933 bħala SV Austria Salzburg, wara l-amalgamazzjoni taż-żewġ klabbs mill-istess belt, Hertha u Rapid. Fl-1950, l-klabb kien għalaq imma mill-ġdid fondat fl-istess sena. Huma laħqu l-ogħla kampjonat Awstrijak fl-1953, u spiċċaw id-9 post minn 14-il klabb fl-ewwel staġun tagħhom, li evitaw ir-relegazzjoni b'ħames punti. Erich Probst kien l-ewwel plejer internazzjonali ta' Salzburg, li lagħab 19-il logħba mat-tim Awstrijak sas-27 ta' Marzu 1960. Adolf Macek, li għamel l-ewwel 4 apparenzi internazzjonali fid-9 ta' Ottubru 1965, li kien l-ewwel plejer lokali li lagħab mal-Awstrija.

L-partiċipazzjoni tal-gvern fl-ekonomija hija imwettqa mill-"Chancellor of the Exchequer" (bħalissa Alistair Darling) li huwa l-Kap tal-Borża tal-Ingilterra. Minkejja dan kollu l-Prim Ministru (bħalissa Gordon Brown) huwa L-ewwel Sinjur tal-Borza; Il- "Chancellor of the Exchequer" huwa It-tieni Sinjur tal-Borza. Madankollu mill-1997, Il-Bank of England, imexxi mill-Gvernatur tal-Bank of England, għandu kontroll tar-rati tal-interessi u affarijiet oħra finanzjarji. Mill-2007, id-dejn nazzjonali tela' għal 43.3% tal-GDP.

Kien bejn l-1966 u l-1996 li Freddie Micallef serva bħala membru parlamentari u tul dawn is-snin serva f’diversi karigi ministerjali. Bejn l-1971 u l-1974 kien Segretarju Parlamentari mal-Ministeru tal-Kummerċ, Industrija, Turiżmu, Agrikoltura u Sajd biex fl-1974 inħatar Ministru għall-Agrikoltura u s-Sajd. Fl-1976 nħatar Ministru tal-Parastatali u Industriji tal-Poplu. Fl-1978 reġa’ nħatar Ministru tal-Agrikoltura u s-Sajd u mill-1983 sa l-1987 okkupa l-kariga ta’ Ministru tax-Xogħol u Servizzi Soċjali.

Għall-istaġun 2013-14, 15 tas-16-il klabb parteċipanti jingħarfu u elenkati hawn taħt. L-aħħar klabb se jkun rebbieħ tar-Rawnd finali tat-Tieni Diviżjoni Belġjana

Wara bidu fqir tal-istaġun, b'xokk ikkaratterizzat li kkawża telfa ta' 0-4 kontra r-rivali Internazionale, din l-ispekulazzjoni bdiet dwar tkeċċija possibbli tiegħu bħala kowċ ta' Milan, ir-riżultati bdew jitjibu għar-rossoneri taħt Leonardo, grazzi għall-applikazzjoni tat-tattika 4–2–1–3 (imlaqqma "fantasija-4-2" mill-viċi-president ta' Milan Adriano Galliani). Din it-tattika li kienet pjuttost mhux tas-soltu fil-futbol Taljan, iffokat fuq ħafna plejers kreattivi bħal Ronaldinho, Andrea Pirlo u Clarence Seedorf, din għenet lil Milan biex itejbu r-riżultati kemm fis-Serie A u kemm fil-UEFA Champions League, inkluża r-rebħa notevoli ta' 3–2 fl-Istadju Santiago Bernabéu kontra Real Madrid u rebħa ta' 3–0 kontra Juventus li ppermettiet lil Leonardo biex jintemm fit-tieni post fin-nofs tal-istaġun, b'sitt punti jitmeżmżu taħt il-mexxejja Inter b'logħba fl-idejn. However, il-passaġġ għall-finali tal-UEFA Champions League twaqqaf qabel iż-żmien fejn Milan ġew eliminati fl-ewwel fażi eliminatorja minn Manchester United f'telfa ta' 2–7 bl-aggregat (2–3, 0–4).
L-EGM hija federazzjoni ta' seba emirati (ekwivalenti għall-prinċipalità), kull waħda rregolata minn ereditarji emir, li jagħżlu wieħed mill-membri tagħhom li jkun il-president tal-federazzjoni. L-emirati kostitwenti huma Abu Dabi, Ajman, Dubaj, Fujairah, Ras al-Khaimah, Sharjah, u Umm al-Quwain. Il-kapital hija Abu Dabi, li hija wkoll ċentru tal-istat ta' attivitajiet kummerċjali u kulturali. L-iżlam huwa r-reliġjon uffiċjali tal-Emirati, u l-Għarbi hija l-lingwa uffiċjali.

Il-Gudja Boys Ultras huwa grupp ta 'żgħażagħ li jappoġġjaw l-klabb bl-atmosfera kbira fil-logħob. L-Ultras jattendu logħbiet tal-Gudja u juru l-appoġġ tagħhom bi bnadar kbar u banners. Dawn jappoġġjaw ukoll l-klabb tagħhom ikantaw xi kanzunetti varji.

Il-politika interna ta' Ceaușescu kienet tinvolvi l-kontroll assolut fuq il-popolazzjoni. F'Marzu tal-1983, il-Kunsill tal-Istat iddeċieda li jirreġistra l-magni tal-istampaturi u dan sabiex uffiċjalment jipprevjeni l-użu tagħhom minn nies "li huma ta' theddida għall-ordni pubblika jew is-sigurtà tal-istat", għalkemm dan kollu kien biex irażżan l-istampar ta' manifesti. Skont id-digriet il-ġdid, l-awtorizzazzjoni għall-użu ta' tajprajters kellu jingħata mill-Ministeru tal-Intern li seta' "jikkontrolla wkoll l-użu tagħhom." Karta bl-ittri, figuri u s-sinjali ortografiċi ta' kull magna kellha tintbagħat lill-militar; dan biex jiġi identifikat il-post fejn manifest seta' ġie kkreat.

Wara l-wirja fit-teatru Olympia fit-8 ta' Awwissu 1905, Mata Hari ġiet inkurunata bħala "il-mara li hija żifna hi stess", "artista sublimi", u bħala dik li "rnexxiela tagħti s-sens u l-uġigħ l-iżjed profond tal-ispirtu Indjan" u sabet ruħha mfittxija kemm mit-teatri ewlenin Ewropej kif ukoll minn ħafna rġiel għonja u nobbli biex jiżżewġuha. Id-dawra li għamlet Spanja f'Jannar tal-1906, kienet trijonf kbir. Billi tissodisfa l-fantasija inġenwa u mħawda, mibnija fuq ir-realtà ta' pajjiżi mhux magħrufin, Mata Hari kienet toffri l-ispettaturi dak kollu li kienu jistennew miż-żfin tagħha: il-faxxinu projbit tal-erotiżmu u s-safa tal-axxetiżmu, f'sinkretiżmu assurd, fejn l-għerf ġentili ta' Buddha kien meqjus ekwivalenti għar-riti imdemmin – li fil-fatti ma jeżistux – ta' allat nisa Indusiti tal-biża'.
Fil-fatt, Żebbuġ kellhom ħames plejers sospiżi f'dan l-istaġun. It-tim sofra wkoll ħafna kontro-attakki minħabba nuqqas ta' difiża. Żebbuġ kien ukoll l-aktar tim li sofra penalis. Madankollu, Sylvan Galea ġie ppremjat għall-aħjar tax-xahar ta' Settembru u Frar. Fil-fatt kien l-ewwel plejer li rebaħ dan il-premju għal żewġ darbiet fl-istess staġun peress mill-aħħar 10 snin. Hu kien mogħti ukoll l-unur tal-aqwa skorer b'25 gowl. Mario Azzopardi kien ukoll ppremjati bħala l-aqwa plejers tax-xaghar ta' Ottubru. Fit-Tazza Għawdxija, Żebbuġ kienu eliminati fis-semifinali. F'din il-kompetizzjoni jipparteċipaw it-timijiet kollha Għawdxin. Fir-rawnd preliminari Żebbuġ rebħu logħba storika minn fuq Munxar Falcons bl-iskor ta' 10-0 u fl-istess ħin kisbu l-akbar rebħa fl-istorja tagħhom. Imbagħad Żebbuġ rebħu wkoll lil Xagħra United bl-iskor ta' 5-1, iżda tilfu 2-1 kontra Xewkija Tigers. Għal darb'oħra f'din il-kompetizzjoni Sylvan Galea kien l-aħjar skorer tal-kompetizzjoni b'6 gowls. Fl-istess istaġun Żebbuġ Rovers rebħu l-ewwel unur staġjonali tagħhom li kien it-Tazza tal-Millennju u ma dan rebħu wkoll it-Tazza tal-Indipendenza.

Ir-Renju tad-deżert ħareġ mill-qsim tal-Lvant Nofsani li sar wara l-Ewwel Gwerra Dinjija mill-Brittanja u Franza. Fl-1946, il-Ġordan sar stat sovran indipendenti uffiċjalment magħruf bħala r-Renju Ħaxemita tat-Transġordan. Wara l-qabda tar-reġjun taċ-Ċisġordanja matul il-gwerra 1948–49 mal-Iżrael, Abdullah I ħa t-titolu tar-Re tal-Ġordan u l-Palestina, u biddel uffiċjalment l-isem tal-pajjiż għar-Renju Ħaxemita tal-Ġordan fl-1949.

Caruana ttama li jgħin lil Hibernians li jżomm it-titolu tal-Premier League Malti għall-istaġun 2009–10, madankollu t-tfittxija ħadet xi ostakli serji, kif Hibernians biegħu lil Clayton Failla lil Sliema Wanderers, u l-attakkant, Terence Scerri ssieħeb ma Valletta.

Il-battalja ta' Champaubert kienet waħda mill-ftit drabi matul il-Gwerra tas-Sitt Koalizzjoni li Franza kellha vantaġġ numeriku konsiderevoli fuq il-front tal-battalja. Napuljun ħadha kontra l-armata estensiva Prussjana bix-xewqa li permezz ta' sensiela ta' battalji, hu jkun jista' jdgħajjef l-armata tal-għadu. Fl-10 ta' Frar, hu qabad il-ħamest elef Russu mmexxija mill-Ġeneral Olssufiev fin-Nofsinhar ta' Champaubert, belt li tinsab fil-wied ta' Marne, fil-Lvant ta' Pariġi.

Gilbert Agius (Valletta, 21 ta' Frar 1974) hu plejer tal-futbol Malti li attwalment jilgħab mat-tim tal-Premier League Malti Valletta kemm bħala midfielder u anki xi drabi bħala attakkant. Attwalment hu l-kaptan tat-tim nazzjonali ta' Malta fejn għamel aktar minn 100 preżenza bil-flokk aħmar u abjad ta' Malta. Huwa iddebutta
Wara l-espliċita ma Pietà Hotspurs, Roderick irritornat lill Birkirkara għall-istaġun 2002–03 bħala karattru riformat. Hu sar għodda permanenti fl-ewwel tim ta' Birkirkara, li għamel 28 dehriet u skorja 4 gowls. Birkirkara spiċċaw it-tieni fil-Premier League Malti, huwa wkoll żieda il-medalja tat-Tazza Maltija għall-kollezzjoni tiegħu, fejn Birkirkara żammu t-trofew, wara li għelbu lil Sliema Wanderers fil-finali. Roderick kien wasal fi triq twila fi spazju qasir ta 'żmien. Il-prestazzjonijiet tiegħu wasslu għall-plejer biex jiġi msejjaħ biex jilagħbu għat-Tim nazzjonali Malti.

Il-parti l-kbira tal-wikijiet joffru mill-inqas tfittix bit-titlu, u spiss ikun hemm possibbiltà għal tfittix tat-test sħiħ li janalizza t-test tal-kontenuti. Jekk it-tfittix jistax isir b'aktar reqqa jiddependi minn jekk il-mutur tal-wiki jużax bażi ta' data. Bażi ta' data indiċizzat hu indispensabbli għal tfittix malajr fuq wikijiet kbar. Minflok xi minn daqqiet jistgħu jintużaw muturi ta' tfittix esterni bħal Google fuq wikijiet b'funzjonijiet tat-tfittix limitati biex jinkisbu riżultati iżjed preċiżi.

Il-plejers fl-Ewwel Diviżjoni Belġjana jistgħu jkunu ta' kwalunkwe nazzjonalità u kull klabb jista' jiffirma plejers barranin kemm irid. L-ewwel klabb li beda logħba bi 11-il plejer barrani kien KSC Lokeren fl-2001. Kull sena, il-plejers huma eletti għall-premju taż-Żarbuna tad-Deheb Belġjana, l-ogħla premju li plejer jista' jirċievi fil-kompetizzjonijiet Belġjani, iżda wkoll għall-Premji tal-futbol professjonali Belġjani. Mill-istaġun 1945-46, il-plejers jikkompetu wkoll kull staġun għall-aqwa skorer Belġjan tal-Ewwel Diviżjoni.

Nhar l-10 ta' Ottubru 2014, tħabbar li Malala kellha tirċievi n-Nobel għall-Paċi tal-2014 għall-ġlieda tagħha kontra l-vjolenza fuq it-tfal u ż-żgħażagħ u għad-dritt tat-tfal kollha għall-edukazzjoni. Billi meta rċevitu kellha biss 17-il sena, hija l-iżgħar rebbieħa tan-Nobel ta' kull żmien. Yousafzai qasmet il-premju ma' Kailash Satyarthi, attivist Indjan għad-drittijiet tat-tfal.

Għall-Elezzjonijiet għall-Parlament Ewropew, ir-Renju Unit għandu 78 MPE, li jiġu eletti minn 12 -il distrett b'aktar minn membru wieħed. Dubji dwar is-sovranità tar-Renju Unit tqajmu minħabba s-sħubija tar-Renju Unit fl-Unjoni Ewropea.

Il-Liebru tad-deżert jew il-Liebru tar-ramel li hu magħruf xjentifikament bħala Lepus tibetanus huwa speċi ta' mammiferu plaċentat tal-familja Leporidae (leporidu), fl-ordni Lagomorpha (lagomorfu), ta' daqs żgħir u huwa speċi ta' liebru nativ tal-kotinent ta' l-Asja.

L-Ewwel Ktieb: ifaħħar lil Malta u jagħtina stampa tal-Belt Valletta, il-Port il-Kbir, il-Forti Sant Anġlu, l-Imdina u fdalijiet tal-imgħoddi.

Fis-27 ta' Lulju 2009, Roncaglia ssieħeb b'self fit-tim ta' La Liga RCD Espanyol, fejn kien wieħed minn ħames Arġentini fl-iskwadra – inkluż il-kowċ Mauricio Pochettino u l-eks-sieħbu tat-tim Juan Forlín. Mat-tmiem tal-istaġun 2009–10, ġie immedjatament misluf lil Estudiantes.
Billboard huwa magażin Amerikan li joħroġ kull ġimgħa u li huwa ddedikat għall-mużika. Bħala wieħed mill-eqdem magażins li qatt ġew pubblikati fid-dinja, fih jinkludi sezzjonijiet dedikati għall-klassifiki, ikkunsidrati bħala fost l-iktar preċiżi u dettaljati fid-dinja. Din ir-rivista iżżomm numru ta' klassifiki mużikali li juru l-aqwa kanzunetti u albums tal-mument f'diversi kategoriji kull ġimgħa. Żewġ klassifiki popolari huma l-Billboard Hot 100 li tikklassifika l-aqwa 100 kanzunetta, irrelevanti mill-ġeneru mużikali tagħhom, u l-Billboard 200 li tikkategorizza l-200 album li l-aktar inbiegħu fl-Amerika.

L-ewwel partita kompetittiva waslet kontra Malta fejn ġewwa Ostrava rebħu bl-iskor ta' 6–1. Fil-fażi ta' kwalifika għall-Kampjonati Ewropej 1996, ir-Repubblika Ċeka rebħet Grupp 5 quddiem il-favoriti tal-Olanda, b'total ta' sitt rebħiet, tliet pari u telfa imbarazzanti kontra l-Lussemburgu. Fil-fażi finali, li sar ġewwa l-Ingilterra, iċ-Ċeki għaddew mill-fażi tal-gruppi, minkejja telfa fl-ewwel ġurnata kontra l-Ġermanja. Il-forma pożittiva tagħhom kompliet sejra u waslu sal-finali fejn tilfu 2–1 kontra l-Ġermaniżi.

Id-demotika hi waħda mit-tliet kitbiet użati fuq il-famuża Stele ta' Rosetta, flimkien mal-Grieg u l-kitba ġeroglifika, - l-iskrizzjoni tal-perjodu Tolemajk li ppermettiet lil Champollion li jiddeċifra l-ġeroglifiċi.

Nhar l-4 ta' Ġunju 2016, hija nediet partit ġdid f'Malta, il-Partit Demokratiku. Fit-22 ta' Ottubru 2016, inħatret bħala kap ta' dan il-partit.

Il-Qawwi ta' fuq, jinsab l-aktar għoli u hu l-aktar riċenti. L-għoljiet kollha ta' Malta u Għawdex huma magħmula minn dan is-saff, għalkemm il-gżira ta' Kemmuna u dik ta' Filfla, li mhumiex għoljin, huma wkoll ta' dan is-saff.

Kmieni fl-2008 inħatar Direttur Tekniku tal-klabb preċedenti tiegħu AC Milan. Aktar tard fl-istess sena huwa kiseb iċ-ċittadinanza Taljana, wara tnax-il sena fl-Italja bħala resident.

Il-Knisja tal-Irlanda Anglikana ma baqgħetx stabbilita mis-seklu dsatax. Il-Knisja tkopri l-ġżira kollha tal-Irlanda (kemm l-Irlanda ta' Fuq u l-Irlanda). Fl-Irlanda ta' Fuq il-Knisja Kattolika fl-Irlanda hija l-akbar denominazzjoni, għalkemm il-Protestanti huma fil-maġġorita. Il-Knisja Presbiterjana fl-Irlanda hija l-akbar demominazzjoni protestanta u hija fit-teoloġija u storja tagħha viċin ħafna għall-Knisja tal-iSkozja.